
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 333 

23 Απριλίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης ενός στρεμ. και εννια- 
κοσίωντ.μ. (1,900) στη θέση Βατόχουνες Κοινότη¬ 
τας Λυγιάς του Νομού Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του δή¬ 
μου Άνω Λιοσίων (Ν. Αττικής) για τον καθορισμό χώ¬ 
ρου Τεχνικού Επαγγελματικού Λυκείου και καθορι¬ 
σμός όρων και περιορισμών δόμησης αυτού. 2 

Χαρακτηρισμός ως διατηρητέου κτιρίου που βρίσκεται 
στον οικισμό Χάραδρο (ν. Αρκαδίας) και καθορισμός 
ειδικών όρων και περιορισμών δόμησης αυτού». .. 3 
Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου δήμου Πα- 
τρέων (Ν. Αχαΐας και καθορισμός ειδικών όρων και 
περιορισμών δόμησης αυτού». 4 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 423 (1) 

Κήρυξη αναδασωτέας έκτασης ενός στρεμ. και εννιακο- 
σίωντ.μ. (1,900) στη θέση Βατόχουνες Κοινότητας Λυ- 
γιάς του Νομού Ηλείας. 

Ο ΑΝΑΠΛ. ΠΕΡ/ΚΟΥ Δ/ΝΤΗ ΗΛΕΙΑΣ 
Έχοντας υπόψη: 

1. Τιςδιατΰξειςτου Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.,Δ. 532/70 και την 24608/1.9.92 από¬ 
φαση Νομάρχη Ηλείας «περί παροχής εξουσιοδοτήσεως 


στους προϊσταμένους των Υπηρεσιών υπογράφειν εντολή 
Νομ. αποφάσεις κ.λπ.» και Ν. 2240/94 κ.ν. 2399/96. 

2. Τις διατάξεις του άρθρου 117 παρ. 3 του Συντάγμα¬ 
τος της χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικώτερα τα άρθρα 41 παρ. 1,38 παρ. 
1γ, το Νόμο 2040/91 άρθρου 12 παρ. 3. 

4. Τις διαταγές του Υπουργείου Γεωργίας, 160417/ 
1180/6.7.80, 18247/3049/24.9.80, γ) 141823/24.2.83 
και 85144/1468/9.9.1992. 

5. Την 660/13.3.97 πρόταση του Δασαρχείου Αμαλιά- 
δας για κήρυξη της δασεκτάσεως, που αναφέρεται στο 
θέμα, ως αναδασωτέας διότι η δασική βλάστηση, που την 
κάλυπτε, καταστράφηκε με εκχέρσωση κατάληψη που 
έκανε ο Αθ. Π. Βαγγελακος, κάτοικος Βρανά, και επιβάλ¬ 
λεται η εκ νέου δάσωσή της αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση της δασικής βλάστησης 
που καταστράφηκε με εκχέρσωση. Κατάληψη που έκανε 
ο Αθαν. Π. Βαγγελάκος, κάτοικος Βρανά - Βαρθολομιοϋ 
την Δημόσια δασική έκταση, εμβαδοϋ ενός στρεμ, και εν- 
νιακοσίωντ.μ. 1,900 που βρίσκεται στη θέση Βατόχουνες 
της Κοινότητας Βρανά - Βαρθολομιοϋ. 

Προσδιορίζεται από τα στοιχεία Α - Ν και έχει όρια. 

Ανατολικά: Με ρέμα και εκε'ιθεν δημόσια δασική 
έκταση. 

Δυτικά: Με δη μ. δασ. έκταση και καλλιεργούμενη από 
τον ίδιο. 

Βόρεια: Με δημόσια δασική έκταση. 

Νότια: Ομοίως ως άνω. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 26 Μαρτίου 1997 

Με εντολή Γ.Γ. Περιφέρειας 
Ο Αναπλ. Περ/κού Δ/ντή 
ΗΛΙΑΣ ΠΑΠΑΓΕΩΡΓΙΟΥ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 8813/1623 (2) 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του δήμου 
Άνω Λιοσίων (Ν. Αττικής) για τον καθορισμό χώρου Τε¬ 
χνικού Επαγγελματικού Λυκείου και καθορισμός όρων 
και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Ά 33), όπως αντί καταστάθηκε με 
την παρ. 13 του άρθρου 8 του ν. 1512/1985 «Τροποποί¬ 
ηση και συμπλήρωση πολεοομικών διατάξεων, ρύθμιση 
συναφών θεμάτων και θεμάτων, του Ταμείου Νομικών» (Α' 
4) και τροποποιήθηκε με την παρ. 1 του άρθρου 29 του ν. 
2224/1994 «Ρύθμιση θεμάτων εργασίας, συνδικαλιστι¬ 
κών δικαιωμάτων, υγιεινής και ασφάλειας των εργαζομέ¬ 
νων και οργάνωσης Υπουργείου Εργασίας και των επο- 
πτευομένων από αυτό νομικών προσώίτων και άλλες δια¬ 
τάξεις (Α’ 112). 

2. Τις διατάξεις των άρθρων 7,8 και 9 του ν. 1577/1985 
«Γενικός Οικοδομικός Κανονισμός» (Α’ 210), όπως τροπο¬ 
ποιήθηκαν με το άρθρο 13 (παρ. 1, 2 και 3) του ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 141) 
και το άρθρο 1 (παρ. 3, 4) του ν. 1772/1988 «Τροποποί¬ 
ηση διατάξεων του ν. 1577/1985, «ΓΟΚ» και άλλες σχετι¬ 
κές διατάξεις (Α' 91). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) όπως αυτό 
προστέθηκε με το άρθρο 27 του ν. 2081 /1992 (Α’ 154). 


4. Το 212/14.10.1996 υπηρεσιακό σημείωμα της Δ/ 
νσης Πολεοδομικού Σχεδιασμού. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου ΟΤΑ, αποφασί¬ 
ζουμε: 

1. Εγκρίνεται τοπικό ρυμοτομικό σχέδιο στην εκτός το 
εγκεκριμένου ρυμοτομικού σχεδίου περιοχή του δήμου 
Άνω Λιοσίων (ν. Αττικής) για τον καθορισμό χώρου ανέ¬ 
γερσης τεχνικού επαγγελματικού λυκείου με στοιχεία Α, 
Β, Γ, Δ, Ε, Ζ, Η, θ, I, Κ, Α κοινοχρήστου πρασίνου και την 
έγκριση πεζοδρόμου όπως φαίνεται στο σχετικό πρωτό¬ 
τυπο διάγραμμα σε κλίμακα 1:500 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 8813/1997 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

- Μέγιστο ποσοστό κάλυψης: σαράντα τοις εκατό (40%) 
της επιφάνειας του. 

- Συντελεστής δόμησης: πενήντα εκατοστά (0,50). 

- Μέγιστος επιτρεπόμενος αριθμός ορόφων του κτι¬ 
ρίου: τρεις (3) 

- Επιβάλλεται η επίβλεψη των εργασιών από την αρμό¬ 
δια Εφορεία Αρχαιοτήτων κατά την εκσκαφή των θεμε¬ 
λίων. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 21 Μαρτίου 1997 

ο υπουργογ 

ΚΩΣΤΑΣ ΛΑΛΙΩΤΗΙ 

Αριθ. 8278/1538 (3) 

Χαρακτηρισμός ως διατηρητέου κτιρίου που βρίσκεται 

στον οικισμό Χάραδρο (ν. Αρκαδίας) και καθορισμός ει¬ 
δικών όρων και περιορισμών δόμησης αυτού». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των όρθρων 3 και 4 (παρ. 2) του ν. 
1577/85 «Γενικός Οικοδομικός Κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/85 
«ΓΟΧ» και άλλες διατάξεις (Α' 91). 

2. Τις διατάξεις του άρθρου 29Α του ω. 1558/85 «Κυ¬ 
βέρνηση και Κυβερνητικά Όργανα (Α' 137) όπως αυτό 
προστέθηκε με το άρθρο 27 του Ν. 2081/92 (Α' 154). 

3. Την υπ’ αριθμ. 103326/1281/5.12.96 απόφαση 
«Μεταβίβαση αρμοδιοτήτων του Υπουργού και Υφυπουρ¬ 
γού Περιβάλλοντος Χωροταξίας και Δημοσίων Έργων 
στον Γενικό Γραμματέα και στους Προϊσταμένους των Γε¬ 
νικών Δ/νσεων, Δ/νσεων και Τμημάτων του Υπουργείου 
Περιβάλλοντος Χωροταξίας και Δημοσίων Έργων πλην 
Γενικής Γραμματείας Δημοσίων Έργων» (1126/Β/ 
16.12.96). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 24.6.1996 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών, 

6. Την υπ’ αριθμ. πρωτ. 32/1996 γνωμοδότηση του κοι¬ 
νοτικού συμβουλίου Χαράδρου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο του Δημοτι¬ 
κού σχολείου Χάραδρου που βρίσκεται στον οικισμό Χά¬ 


ραδρο (Ν. Αρκαδίας) φερόμενο ως ιδιοκτησία της κοινότη¬ 
τας Χάραδρου όπως φαίνεται σημειωμένο με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:5000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 8278/1997 πράξη του 
και που αντίτυπό του σε φωτοομίκρυνση δημοσιεύεται με 
την παρούσα απόφαση. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού η εσωτε¬ 
ρική διαρρύθμιση καθώς και επεμβάσεις και λόγους λει¬ 
τουργικούς του κτιρίου εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Επιτρέπεται η προσθήκη κατ’ επέκταση στο διατηρη¬ 
τέο κτίριο, μετά από σύμφωνη γνώμη της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ), σύμ¬ 
φωνα με τις ισχύουσες πολεοδομικές διατάξεις εφόσον 
δεν παραβλάπτεται το κτίριο και ο χώρος που το περιβάλ¬ 
λει. 

5. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και του περιβάλλοντος χώ¬ 
ρου καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Μαρτίου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. 9417/1757 (4) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου δήμου Πατρέων (Ν. 

ΑχαΤας και καθορισμός ειδικών όρων και περιορισμών 

δόμησης αυτού». 

0 ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του ν. 2081/92 (Α' 154). 

3. Η υπ’ αριθμ. 103326/1281/5.12.96 απόφαση «Με¬ 
ταβίβαση αρμοδιοτήτων του Υπουργού και Υφυπουργού 
Περιβάλλοντος Χωροταξίας και Δημοσίων Έργων στον 
Γενικό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων πλην Γενικής 
Γραμματείας Δημοσίων Έργων» (1126/Β/16.12.96). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 10.4.1996 αιτιολογική έκθεση της Δ/νσης 
Πολεοδομικού Σχεδιασμοϋ (τμήμα παραδοσιακών οικι¬ 
σμών). 

6. Το 66670/4012/10.4.96 έγγραφο της Δ/νσης Πολε- 
οδομικού Σχεδιασμού, Τμήμα Παραδοσιακών Οικισμών 
προς το Δήμο Πατρέων και το γεγονός ότι πέρασε η προ¬ 
θεσμία του άρθρου 4 (παρ. 2) του ν. 1577/1985 (Α' 210) 
όπως τροποποιήθηκε με την παρ. 2 του άρθρου 1 του ν. 
1772/1989 (Α' 91) χωρίς να περιέλθουν στην Υπηρεσία 
τυχόν αντιρρήσεις του ενδιαφερομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Γερμανού αρ. 26 εντός του εγκεκριμένου 
ρυμοτομικού σχεδίου δήμου Πατρέων (ν. Αχαιός), φερό- 
μενο ως ιδιοκτησία της Γεωργίας Καραλή, όπως φαίνεται 
εντός κύκλου, με μαύρη διαγράμμιση, στο σχετικό πρωτό¬ 
τυπο διάγραμμα σε κλίμακα 1:2000, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 9417/1997 πράξη του και αντίτυπό του σε φωτο¬ 


σμίκρυνση δημοσιεύεται με την παρούσα απόφαση, 

2. Ως διατηρητέο κτίριο χαρακτηρίζεται το αρχικά εκά- 
στοτε κτίριο και οι εναρμονιζόμενες μ’ αυτό μεταγενέστε¬ 
ρες προσθήκες, όχι όμως και τα κάθε είδους υπάρχοντα 
προσκτίοματα, που αλλοιώνουν τη μορφή του. 

0 καθορισμός των προσκτισμάτων και οι επεμβάσεις 
που πρέπει να γίνουν σε αυτά πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του, 
πλην των προσκτισμάτων ή των στοιχείων του κτιρίου για 
την οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση και γενικά κάθε επέμβαση για λόγους λειτουργικούς 
και στατικούς στο διατηρέο κτίριο εφόσον δεν αλλοιώνε¬ 
ται ο γενικός αρχιτεκτονικός χαρακτήρας και οι βασικές 
αρχές του κτιρίου. 

5. Αίτηση για προσθήκη στο διατηρητέο κτίριο, απο- 
στέλλεται από την πολεοδομική υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνωμοδότηση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τις διατάξεις του άρθρου 4 παρ. 2 
του ν. 1577/1985 «ΓΟΚ», εφόσον δεν παραβλάπτεται το 
διατηρητέο κτίρο και ο χώρος που τα περιβάλλει. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο πλην των ανα¬ 
γκαίων επιγραφών, περιορισμένων διαστάσεων που υπο¬ 
δηλώνουν την χρήση του. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

8. Καταργείται η 72981/3854/1993 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων (Δ' 729) κατά το μέρος που αφορά το παραπάνω κτί¬ 
ριο. 

9. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Μαρτίου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

